Христо Смирненски
Черешка

chitanka.info

Пристегната гиздаво в пъстър костюм,

пристъпяше свежа и лека

и скоро възви ти по прашния друм

от малката тиха пътека.

На нас, чужденците, със поглед смутен

по шепа череши подаде.

И всеки въздъхна от тебе пленен,

зер бяхме и тримата млади.

И в мекия прах от златисти лъчи

отмина ти с пъстрата дрешка,

а ние поглъщахме дълго с очи

теб — сочната селска черешка.

«Българан», 19 юни 1919

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.